ભવ્ય હવેલીમાં માંગલિક પ્રસંગની સજાવટ હતી.પરિવારનાં લોકો સાથે પરિચય કરાવાયો ત્યારે મોદીએ સ્વાભાવિક જ પૂછી લીધું કે, ‘તમારો સમગ્ર પરિવાર અહીં રહે છે?’ શરીફે કહ્યું કે, ‘હા, ૭૦થી ૮૦ સભ્યોનો પરિવાર અહીં જ રહે છે.’ એ પછી મોદીએ ઉપરનો સંવાદ કહ્યો અને પ્રત્યુત્તરમાં અસ્સલ ભારતીય લહેકામાં શરીફે વિવેક કર્યો – ‘શા માટે નહીં. આ તમારું જ ઘર છે!’ બંને વચ્ચે કેટલી અનૌપચારિકતાથી અને કેવા સૌજન્યપૂર્ણ માહોલમાં વાતચીત થઈ હશે તેનું અનુમાન આ સંવાદ પરથી થઈ શકે છે.